WHAUP ปลื้มหุ้นกู้ 3 พันลบ.กระแสตอบรับดี พร้อมเดินหน้าขยายธุรกิจโตแกร่ง
WHAUP ปลื้มหุ้นกู้ 3 พันลบ.กระแสตอบรับดี พร้อมเดินหน้าขยายธุรกิจโตแกร่ง
WHAUP ปลื้มหุ้นกู้ 3 พันลบ.กระแสตอบรับดี พร้อมเดินหน้าขยายธุรกิจโตแกร่ง
24 ก.พ. 2563

นายณัฐพรรษ ตันบุญเอก ประธานเจ้าหน้าที่ฝ่ายการเงินบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เปิดเผยว่า บริษัทออกและเสนอขายหุ้นกู้อายุ 2 ปี 10 เดือน และ 10 ปี จำนวนรวม 3 พันล้านบาท เสร็จสิ้นไปเมื่อกลางเดือนกุมภาพันธ์ 2563 โดยได้รับการตอบรับเป็นอย่างดีจากนักลงทุนสถาบัน ซึ่งการออกและเสนอขายดังกล่าวมีธนาคารกสิกรไทยเป็นผู้จัดจำหน่าย
“การออกและเสนอขายหุ้นกู้ในครั้งนี้ตอกย้ำความเชื่อมั่นของนักลงทุนในพื้นฐานธุรกิจ โครงสร้างทางการเงิน ตลอดจนการขยายธุรกิจของบริษัทที่ผ่านมา โดยการออกและเสนอขายในครั้งนี้ เราได้ออกหุ้นกู้ 2 รุ่น คือ 2 ปี 10 เดือน และ 10 ปี โดยแต่ละรุ่นมีมูลค่า 1.5 พันล้านบาท ซึ่งทั้งสองรุ่นได้รับการตอบรับเป็นอย่างดี มีการสั่งจองเข้ามากว่า 2 เท่าของเป้าหมายที่กำหนดไว้ และเป็นครั้งแรกที่ WHAUP ออกหุ้นกู้ในอายุ 10 ปี
ยิ่งไปกว่านั้นนอกจากจะได้อัตราดอกเบี้ยที่เหมาะสมจากการเสนอขายครั้งนี้สำหรับหุ้นกู้ทั้งสองรุ่น โดยมีอัตราดอกเบี้ยเฉลี่ย 2.765% กลุ่มนักลงทุนสถาบันที่เข้ามาลงทุนในหุ้นกู้ครั้งนี้มีนักลงทุนรายใหม่ ๆ เพิ่มขึ้นจากการเสนอขายในครั้งก่อนอีกด้วยซึ่งถือเป็นการขยายฐานนักลงทุนหุ้นกู้ของบริษัท และยิ่งไปกว่านั้นความสำเร็จในการออกและเสนอขายหุ้นกู้ในครั้งนี้เป็นเครื่องยืนยันว่าบริษัทฯ สามารถจัดหาแหล่งเงินทุนที่เหมาะสม พร้อมรองรับการขยายธุรกิจในอนาคตข้างหน้าอย่างมั่นคงอีกด้วย” นายณัฐพรรษ กล่าว